b'\n_START_ARTICLE_\nPok\xc3\xa9mon Black 2 at White 2\n_START_SECTION_\nKuwento\n_START_PARAGRAPH_\nAng mga laro ay magsisimula sa dalawang taong pagkalipas ng mga larong Pok\xc3\xa9mon Black at White. Marami ng mga pagbabago ang meron sa rehiyon ng Unova sa mga panahong ito: meron ng mga bagong lokasyon sa timog-kanluran at hilagang-silangan ng rehiyon, at ang ilan sa mga dating lokasyon ay hindi na mapupuntahan. Merong tatlong bagong gym leader at bagong kampeon ang ipinakilala, habang ang rehiyunang Pok\xc3\xa9dex ng Unova ay pinalaki pa lalo upang isama ang mga Pok\xc3\xa9mon sa ibang rehiyon._NEWLINE_Ang manlalarong lalaki na ang pangalan ay Nate o Rosa kung babae\xe2\x80\x94ay magsisimula ang paglalakbay nito sa timog-kanluran ng rehiyon sa lungsod ng Aspertia. Matapos matanggap ang kanilang pansimulang Pok\xc3\xa9mon sa katulong (assistant) ni Propesor Juniper na si Bianca, sila ay hinikayat na kalabanin ang lahat ng gym leader sa rehiyon at pumunta at kalabanin ang Elite Four sa Pok\xc3\xa9mon League. Ang lalaki sa bayan ng manlalaro na si Hugh, ay maglalakbay kasama ng manlalaro. Si Hugh ay ang tagasanay na hindi gusto kalabanin ang Pok\xc3\xa9mon League: ibinuking sa mga larong ito na sinusubukan niyang mabawi ang nanakaw na Pok\xc3\xa9mon ng kanyang kapatid sa Team Plasma._NEWLINE_Sa panahon ng kanilang paglalakbay, ang manlalaro at si Hugh ay madalas nakikita ang mga miyembro at dating miyembro ng grupong Plasma, ganun din ang misteryosong siyentipiko na si Colress. Isa sa mga pitong sages na si Zinzolin ay muli paring nagpakita sa mga larong ito bilang isang kalaban habang ang dating miyembro naman na si Rood ay tutulungan ang manlalaro. Matapos malaman ng manlalaro ang alamat tungkol sa legendary Pok\xc3\xa9mon na si Kyurem sa bayan ng Lacunosa na kung saan dating nagpakita na rin sa Giant Chasm, ang manlalaro ay natuklasan na ang grupong Plasma ay balak gamitin ang kapangyarihan ni Kyurem upang palamigin ang malalaking bahagi ng rehiyon kasama na ang lungsod ng Opelucid. Ang manlalaro ay kailangan matalo ang grupong Plasma at ganun din ang pinuno nito na si Ghetsis upang palayain si Kyurem. Pagsasamahin ni Ghetsis ang kapangyarihan ni Kyurem at ng legendary Pok\xc3\xa9mon na si Zekrom\xe1\xb4\xae\xc2\xb2/Reshiram\xe1\xb5\x82\xc2\xb2 na naging kaibigan ng kanyang anak na si N dalawang taon na ang nakakaraan._NEWLINE_Pagkatapos ng kuwento ng mga laro, ilan sa mga lugar na hindi muna mapupuntahan ay maari ng mapuntahan at isa na doon ang tulay ng Skyarrow. Ilan sa mga Pok\xc3\xa9mon na hindi makukuha sa rehiyon ay maari ng makuha at ang legendary Pok\xc3\xa9mon na sina Zekrom\xe1\xb4\xae\xc2\xb2/Reshiram\xe1\xb5\x82\xc2\xb2 at Kyurem ay maari na ring makuha. Kapag nahuli na sila ng manlalaro, ang manlalaro ay maari ng pagsamahin si Kyurem at si Zekrom\xe1\xb4\xae\xc2\xb2 o Reshiram\xe1\xb5\x82\xc2\xb2 at baguhin ang anyo ni Kyurem.\n_START_SECTION_\nAudio\n_START_PARAGRAPH_\nMerong opisyal na soundtrack ang mga larong ito na pinamagatang Nintendo DS Pocket Monsters Black 2 and White 2 Super Music Complete Network (\xe3\x83\x8b\xe3\x83\xb3\xe3\x83\x86\xe3\x83\xb3\xe3\x83\x89\xe3\x83\xbcDS\xe3\x80\x80\xe3\x83\x9d\xe3\x82\xb1\xe3\x83\xa2\xe3\x83\xb3\xe3\x83\x96\xe3\x83\xa9\xe3\x83\x83\xe3\x82\xaf\xef\xbc\x92\xe3\x83\xbb\xe3\x83\x9b\xe3\x83\xaf\xe3\x82\xa4\xe3\x83\x88\xef\xbc\x92\xe3\x80\x80\xe3\x82\xb9\xe3\x83\xbc\xe3\x83\x91\xe3\x83\xbc\xe3\x83\x9f\xe3\x83\xa5\xe3\x83\xbc\xe3\x82\xb8\xe3\x83\x83\xe3\x82\xaf\xe3\x82\xb3\xe3\x83\xb3\xe3\x83\x97\xe3\x83\xaa\xe3\x83\xbc\xe3\x83\x88) na inilabas noong 25 Hulyo 2012. Ang apat na disko ay inilikha muli ni Junichi Masuda, Go Ichinose, Shota Kageyama, Hitomi Sato, Morikazu Aoki, Minako Adachi at Satoshi Nohara. Ilan sa mga tugtugin ng soundtrack ay naglalaman ng mga tugtugin ng Pok\xc3\xa9mon Black at White, Pok\xc3\xa9mon Ruby at Sapphire at Pok\xc3\xa9mon Diamond at Pearl.'